open-index/open-wikipedia-markdown huggingface dataset:
Tale Haji

**Tale** merupokan tradisi nan sejak dahulu didendangkan dengan rangkaian nada yang khas. 

Tale artinyo nyanyian rakyat, atau bernyanyi basamo berasal dari kato “*tala*” (sanskerta) berarti ukuran bunyi. Ado duo pandapek mengenai asal kato tale iko. Pertamo berasal dari kato Arab, yaitu tahlil, yaitu pernyataan umat islam bahwa tiado Tuhan selain allah. dengan bacaan *Lailahaillallah.* Bacaan iko taruih dipimpin oleh seorang imam. Bacaan tersebut dilaksanakan katiko adonyo acara-acara keagamaan. Misalnyo selesai sholat, ado acara sunnah rasul, khatam alqur’an, dan sebagainyo. Dari perkataan itu akhirnyo menjadi tale yang berarti lagu, karena urang bertahlil seperti bernyanyi pulo, berirama. Pandapek kaduo, berasal dari kata tali, yang dalam bahaso Kerinci disebut *talai*.

Tale haji adolah nyanyian rakyat dan kesenian tradisi lisan nan digunoan sejak dahulu oleh masyarakat kabupaten Kerinci, dan kota Sungai Penuh, Jambi. 
## Pemain Tale
Aktivitas *batale* dilakukan oleh *patale*. *Patale* merupokan sebutan bagi urang yang menyanyian lagu pado tale. *Patale* indak tarikek jo jenis kelamin. *Patale* buliah berjenis kelamin laki-laki atau pun padusi. *Patale* jugo indak tarikek jo jumlah pelakunyo, bisa ditalekan secaro surang atau banyak urang.

## Isi Tale
Bernyanyi atau nan disabuik dalam bahaso Kerinci “*butale*”, berupo syair yang merupakan pantun-pantun yang berisikan makna atau pesan yang disampaikan dengan nyanyian menggunakan irama khas Kerinci. Tale haji merupokan nyanyian yang didendangkan menggunakan bahaso Kerinci yang secara umum mamakai bahaso daerah masing-masing di setiap desa yang ado di kabupaten Kerinci.

Syair dalam Tale Haji mengungkapkan perasaan kesedihan jo kerinduan begitu pulo dengan perasaan sanang, gembira, dan bahagia dari para *petale* yang akan malapeh kepergian sanak saudara yang akan barangkek haji dan yang akan pai meninggalkan sanak saudara.

## Fungsi Tale
Tale haji digunokan untuak mendoakan sanak nan hendak barangkek haji. Tale iko berisi tentang harapan-harapan, dan pujian kapado Allah Swt agar sanak yang barangkek naik haji ke tanah suci terlindung sampai kembali ke tanah air. Tale iko merupakan tale yang menganduang nilai agamo kareno berkaitan dengan agamo islam, jugo adat jo hiburan. Pado pelaksanaannyo, tale haji dilagukan oleh belasan hinggo puluhan laki-laki, jo padusi. Pelaksanaannyo dilakukan di masajik, dan di rumah sanak calon jamaah haji.

Tale haji memiliki fungsi, yaitu: Mendoaan keselamatn urang yang akan melaksanakan haji; Sebagai ungkapan raso sedih malapeh kebarangkatan sanak saudara yang akan melaksanakan ibadah haji; Sebagai ungkapan raso kasih sayang sanak saudara yang akan melaksanakan ibadah haji; Sebagai perantara perpisahan antaro yang ditinggaan dengan yang akan barangkek melaksanakan ibadah haji; Menghibur tuan rumah yang akan ditinggalkan oleh urang yang melaksanakan ibadah haji.
----

## Rujuakan
Taluak Thailand

**Taluak Thailand**, nan disabuik juo **Taluak Siam**, adolah ciek taluak dangka di sabalah baraik Lauik Cino Selatan, yaitu parairan lauik nan talatak di tapi barat Samudera Pasifik. Taluak iko mampunyoi panjang 800 km (497 mil) jo lebanyo 560 km (348 mi), laweh pamukoannyo 320,000 km2 (123,553 meter pasagi). Taluak iko babateh di utara, barat, jo barat daya jo Thailand sarato di timur lauik jo Kamboja jo Vietnam. Lauik Cino Selatan tabantang di sabalah tenggaranyo.

## Namo
Namo moderen Taluak Thailand adolah *Ao Thai* (,  "Taluak Thailand"), sarato namo *Gulf of Thailand* alah diambiak sabagai namo rasmi taluak ko dek Organisasi Hidrografi Internasional. Namonyo dalam bahaso Malayu adolah *Teluk Siam*, dalam bahaso Khmer *, Chhoung Samut Siem*. Daulunyo dalam bahaso Thailand, taluak itu daulunyo disabuik juo jo namo *Ao Sayam* (  "Taluak Siam"). Dalam bahaso Vietnam, taluak ko disabuik jo namo *Vịnh Thái Lan*.

## Geografi

Taluak Thailand babateh jo pasisia nagara Kamboja, Thailand, jo Vietnam. Laweh area dasa lauik taluak ko mancapai 304.000 km2, sajak dari 6° LU inggo 13° 30' LU, sarato dari 99° BT inggo 104° BT. Bateh ujuang utara taluak ko adolah Taluak Bangkok nan barado di muaro Sungai Chao Phraya. Bateh selatan taluak ko dapek ditantuan barupo garih nan ditariak dari Tanjuang Bai Bung di Vietnam selatan (dakek sabalah selatan muaro Sungai Mekong) inggo ka Kota Bharu di pasisia Malaysia.

Taluak iko relatif dangka: kadalaman rato-rato adolah  jo kadalaman maksimumnyo anyo . Iko mambuek patukaran aia bajalan lambek, jo aliran aia nan dareh dari sungai mangurangi tingkek salinitas (kadar garam) di taluak (3,05–3,25 parsen) jo mampakayo sedimen. Anyo pado kadalaman nan labiah dalam lai, aia nan salinitasnyo labiah tinggi (3,4 parsen) mangalia ka taluak dari Lauik Cino Selatan. Aliran itu maisi depresi di tangah-tangah taluak di bawah kadalaman . Sungai utamo nan mangalia ka taluak adolah Sungai Chao Phraya, basarato anak-anak sungainyo yaitu Sungai Tha Chin, Sungai Mae Klong, jo Sungai Bang Pakong nan malalui Taluak Bangkok; sarato dalam tingkek nan agak kurang Sungai Tapi mangalia malalui Taluak Bandon di barat daya Taluak Thailand.

Organisasi Hidrografi Internasional mandefinisian bateh selatan taluak sabagai "garih nan mambantang dari ujuang barat Kamboja atau Tanjuang Ca Mau (8° 36' N) inggo ka tanjuang nan paliang utara di sisi timur muaro Sungai Kelantan ()".

### Taluak
;Thailand
* Taluak Bangkok
* Taluak Prachuap
* Taluak Manao
* Taluak Sattahip

;Kamboja
* Taluak Kompong Som (Chhak Kompong Som)
* Taluak Veal Rinh
* Taluak Kep
* Taluak Koh Kong (Chhak Koh Kong)

;Vietnam
* Taluak Tuan Ven (Vinh Tuan Ven)
* Taluak Ba Hon (Vinh Ba Hon)
* Taluak (Vinh Hon Chong)

### Pulau
Pulau-pulau nan agak gadang di taluak ko antaro lain:

* Ko Chang
* Ko Mak
* Ko Kut
* Ko Samui
* Ko Pha Ngan
* Ko Tao
* Ko Phaluai
* Ko Sichang
* Ko Lan
* Ko Phai
* Ko Khram
* Ko Samae San
* Ko Samet
* Phú Quốc
* Koh Kong
* Koh Rong

## Rujuakan

## Pautan lua

* Maritime boundary delimitation in the gulf of Thailand - Schofield, Clive Howard (1999)
Lapek pisang

**Lapek pisang** adolah makanan nan asanyo dari Minangkabau tabuek dari pisang. Lapek pisang ko biasonyo ada katiko acara-acara nan ado di Minangkabau, mode acara baralek.

## Bahan
- pisang

- tapuang bareh

- gulo pasia 

- vanile

- garam

- karambia kukua yang putiah sajo

- gulo anau

- daun pisang 

## Caro mambuek
Partamo bukak kulik pisang, masuak an pisang ka dalam panci ketek, sudah tu di caiakan ditambah jo gulo pasia, tapuang bareh yang digiliang surang, indak tapuang bareh kemasan yang di jua-jua di kadai, garam, vanile dan agiah karambia kukua tapi yang putiah nyo sajo agak saketek supayo katiko di makan indak lengket-lengket di gigi. Itu untuak di luanyo. Kalau untuak isinyo gulo anau di caiakan, agiah saketek gulo pasia jo garam jadilah nyo luo. Kalau alah caia masuak an karambia kukua siso dari kuliknyo tadi aduak sampai rato dan manjadi kariang. Sasudah tu ambiak daun pisang latak an pisang yang alah di aduak tadi kaateh daun pisang agiah luo tadi sudah tu dibungkuih jo daun pisang. Kalau sado alahnyo alah tabungkuih masuak an ka dalam pariuak yang ado ransangnyo, di abuih salamo tigo puluah minik. Kalau alah masak kaluaan lapek pisang dari pariuak supayo aia nyo ndak masuak ka dalam lapek. 


## Rujuakan
Kalio Jariang

Kalio Jariang marupokan makanan khas dari daerah Minangkabau, Sumatera Barat. Kalio jariang biasonyo manjadi kuliner kesukaan masyarakaik sakitar. Indak hanyo di daerah Minangkabau. Kalio jariang kini lah bisa ditamui di babagai macam daerah yang ado di Indonesia ko. Rasonyo nan lamak dan pas dilidiah mambuek makanan ciek ko manjadi makanan favorit bagi banyak urang. Kalio jariang bisa disabuik randang satangah jadi. Bahan dari kalio jariang samo mode mamasak randang, yang mambedakannyo cuma bahan utamo nyo sajo. Kalau randang bahan utamonyo adalah dagiang sapi, sadangkan kalio jariang bahan utamonyo adalah jariang atau dalam bahaso Indonesianyo "*Jengko*l"*.* Jariang yang digunokan untuak mambuek kalio jariang bisa mamakai jariang mudo maupun jariang tuo. Namun biasonyo bagi kebanyakan urang, kalio jariang mamakai bahan dari jariang tuo, karano jariang tuo labiah lamak rasonyo dibandiang jariang mudo. Kalio jariang mampunyoi kuah santan nan kental dan raso yang saketek padeh dengan bumbu khas Minangkabau. Kalio jariang banyak juo dijumpai di Rumah Makan Padang. Kalio jariang sangaik pas kalau disantap jo nasi angek. 



## Rujukan
Silek Langkah Tigo

**Silek langkah tigo** acok disabuik jo langkah garak langkah kareh sacaro teknik. Karakter silek aliran iko condong mamakai garakan praktis dalam sabuah pataruangan. Langkah tigo marupokan kajian dasar nan maliputi kasado pamahaman leluhur Minangkabau sarupo nan diisyaraikkan dalam tambo jo tigo namo tokoh utamo, yaitu Maharajo Alif, Maharajo Dipang, jo Maharajo Dirajo. Kasadonyo maisyaraikkan dasar sagalo sasuatu di Minangkabau. Tigo tokoh utamo tasabuik maisyaraikkan kajadian alam nan tadiri dari zat, sifaik jo wujuik sabagaimano hasia panalitian ilmuan tantang kajadian alam nan dikenal jo teori Big Bang. Dalam teori Big Bang tadapaik tigo jinih materi nan mamungkinkan yaitu materi galok dingin, galok angek, jo materi barionik.

Badasarkan pangatahuan umum, langkah tigo maisyaraikkan tigo kapandaian nan harus dipunyoi dek pandeka silek, yaitu kapandaian intelektual, kapandaian emosional, jo kapandaian spiritual. Pandeka paralu mampunyoi katigonyo supayo dapek mamahami hakikek silek jo bela diri nan sajati sahinggo dapek manciptokan garak langkah silek sampurna nan dikontrol dek tigo kacardasan dalam diri manusia. 

Kok disusuri dari wilayah utamo Minangkabau, nan tadiri dari luhak nan tigo. Tigo luhak bahubuangan jo kapandaian emosional tadi. Luhak Tanah Data diistilahkan sabagai Luhak nan Tuo sabagai isyaraik rongga di ateh badan manusia nan ado dikapalo. Luhak Agam maisyaraikan rongga tangah badan manusia, yaitu dado. Luhak Limopuluah Kota maisyaraikkan rongga bawah badan manusia, yaitu paruik.

Dalam konteks silek, langkah tigo mangecek tantang tigo pamahaman, diantaronyo pamahaman kabatinan hakikek kahidupan, pamahaman kasaimbangan sabagai dasat kabanaran, sarato pamahaman garak langkah sabagai dasar kataraturan. Katigo pamahaman tasabuik, tabantuaklah silek nan diarokkan dapek malahiakan pandeka nan sabananyo, yaitu urang-urang nan kayo jo ilimu pangatauan nan tanamo jo istilah cadiak pandai.

## Rujuakan

]
Tikuluak balenggek

**Tikuluak balenggek** adolah salah satu jinih tikuluak nan dipakai padusi Minang. Sasuai namonyo tikuluak balenggek tadiri dari duo tingkek nan tabuek dari kain balapak. Kain balapak babantuak pasegi, panuah dek hiasan banang ameh atau perak nan disungkik an wakatu mananun. 

Pado bagian bawah salendang balapak dibuek tikuluak tanduak nan manyarupoi tanduak kabau atau ado jo nan manaybuik bantuak atok rumah gadang Minangkabau. Bagian ateh ado nan tabuek dari kayu nan ringan. Kudian dibantuak manyarupoi tikuluak nan diagiah babagai ukiran pado bagian permuakaannyo jo diagiah rono kaamehan. Bagian dalamnyo balubang untuak mamudahan mamasangnyo pado tikuluak bagian bawah.

## Panggunoan tikuluak balenggek
Tikuluak balenggek digunoan sabagai panutuik kapalo anak daro di Lintau, Tanah Datar, Sumatera Barat wakatu basandiang di palaminan. Dulunyo nan dapek mamakai tikuluak ko katurunan bangsawan atau katurunan pangulu. Jikok ado padusi nan katuju mamakai tikuluak ko mustilah mamintak izin ka pangulu atau datuak jo mambayia uang adaik ka pangulunyo. 

## Rujuakan
Neelofa

**Noor Neelofa Mohd Noor** ato dikenal juo jo namo pendek Neelofa (), marupoan saurang aktris bakabangsaan Malaysia. Disampiang manjadi artis baliau juo marupoan pambawo acara tv, pangacara, pangusaho babagai bidang jo model iklan Malaysia. Awal masuak ka dunia hiburan bamulo samanjak jadi pamanang Dewi Remaja pado 2009/10 nan diadoan jo majalah remaja Malaysia.  Salain takenal sabagai artis jo pangusaho hijab pamiliak namo neelofa ko marupoan wanita patamo  nan manjadi duta merek kosmetik takenal asal Perancis, Lancôme.  Pamiliak namo Neelofa ko marupoan paniaga nan sukses sarato manginsfirasi banyak wanita lokal Malaysia jo luar malaysia, suksesnyo di bidang paniagaan dibuktian jo masuaknyo dalam daftar 30 Inovator dan Pangusaho Mudo Asia, pamiliak namo Neelofa ko barasi manggugurkan pandangan jo anggapan nagatif tantang kaum padusi dengan apo nan ala di capainyo sarato mambawok parubahan sosial nan gadang barkat kapiawaannyo dalam paniagaan.

## Awal Panggung
Awal dari karier Neelofa mulai di kenal malalui pamilihan Duta Remaja pado tahun 2009, hinggo akhirnyo mandapek tawaran manjadi pameran pambantu di babarapo filem, hinggo manjadi pameran utama. Nama neelofa melonjak naik sajak baparan di film Suri Hati Mr. Pilot. 

## Usaho Bisnis
Neelofa dikenal sabagai jutawan disababkan kajayaannyo dalam usaho tudung nan bamerek Naelofar. disampiang Naelofar hijab adopun usaho bisnis neelofa adolah usaho soflens nan banamo Lofalens, usaho hijab nan bamerek Naelofar, usaho sepatu jo sandal nan bamerek LofaHels, produk minuman kasehatan nan bamerek BellaVita.

## Buku
Pado Mei 2016 baliau manarbitkan sabuah buku nan bajudul The Chic Codes nan mangisahkan parjalanan kahidupannyo, untuk manginspirasi para remaja untuak bakarya. 

## Riwayat Pendidikan
Neelofa marupoan saurang palajar nan camarlang nan barasa dari Maktab Rendah Sains Mara (MRSM) Langkawi, hasil kaputusan balajarnyo barasil mandapaik 10A pado  SPM tahun 2006, disamping tuh baliau juo turut mandapek kaputusan cemerlang pado peperiksaan UPSR (5A) dan PMR (8A). Berkat kacemerlangan tasabut akhirnyo Neelofa barasil malanjutkan pelajaran A Level di universitas Damansara Utama sabalum manyambung Ijazah Sarjana Mudo Perdagangan Asing dan Pemasaran Antarabangsa di Sunway University College, Petaling Jaya.

## Filemografi
### Filem

### Drama

## Rujuakan


## Pranala Luar
* 
* 
* 
* Neelofa on Telegram
* Neelofa on YouTube
Tato Mentawai

**Tato Mentawai** atau **ti'ti**' adolah jinih tato nan dibuek dek urang Mentawai di Kapulauan Mentawai, Sumatera Barat. Proses mambuek tato disabuik **muti'ti**'. Tato ko unik dek karano dapek mamanuahi sadoalah badan, tagantuang tujuan tiok tato nan dibuek. Tato dapek dipakai baiak dek laki-laki atau padusi jo pola nan babeda. Tato dipakai juo sabagai sarana kommunikasi sarato identitas untuak urang Mentawai inggo muncua anggapan kalau indak batato mangko inyo urang Malayu, bukan Mentawai asali.

Budayo manato atau marajah tubuah di kalangan urang Mentawai kini lah mulai ditinggakan, utamonyo dek urang-urang mudo. Stigma negatif acok malakek pado urang nan marajah diri. Apolai pado pamukiman nan dakek ka kota atau dakek lingkungan polisi, urang mudonyo takuik untuak mamakai Tato Mentawai dek dilarang.

Proses manato dilakukan dalam tahapan-tahapan tatantu jo jeda salamo babulan-bulan. Hal iko dilakukan untuak mangurangi raso sakik dari proses manato. Urang nan ditato (*siputi'ti'<nowiki/>*) dek *sipasati'ti*' (panato) minimal alah barumua akia balih (kiro-kiro 15 taun).

## Proses manato
Proses manato dimulai jo upacara adaik nan dilakukan dek sikerei nan batujuan untuak mamintak salamaik ka roh-roh atau panguaso alam untuak siputi'ti' jo sipasati'ti' salamo proses manato. Upacara adaik untuak mamintak salamaik ko disabuik *panaki*. Sasudah *panaki* dilakukan, manato pun dapek dimulai.

Proses manato diawali jo mambuek pola. Pola dibuek di bagian tubuah nan dikandaki mamakai tulang daun karambia batinta itam. Tinta itam itu didapek dari campuran babarapo jinih tabu jo jelaga dari minyak lampu togok nan sabalunnyo dicampua dalam tampuruang karambia. Salanjuiknyo pola tasabuik disasuaikan jo kandak *siputi'ti*'. Pola tato Mentawai umumnyo babantuak garih-garih, kadang ado pulo pola binatang.

Sasudah pola dibuek, barulah *sipasati'ti*' mambuek tato permanen. Tato permanen dibuek jo manokok-nokokan jarum sacaro capek maikuti pola nan dituju. Jarum nan dipakai bisa jarum kuningan atau nan diambiak dari batang pohon waru (dalam baso Mentawai disabuik batang *tobek*) nan disambuang ka gagang tanduak ruso. Gagang tanduak ruso ko dipacik di tangan kida, ditokok jo kayu panokok di tangan suok.

Salamo proses manato balansuang, *siputi'ti'<nowiki/>* dapek marasoan sakik nan taramek sangek, kadang dapek mambuek tangih. Urang di sakitar, nan manonton biasonyo turuik pulo bakomentar sarato mambandiang-bandiangan tato nan dipunyoi untuak manyumangati *siputi'ti'<nowiki/>* ataupun *sipasati'ti*' supayo mandapek hasia nan rancak. Dalam prosesnyo, dapek pulo manitiak darah inggo tacampua antaro tinta itam jo darah pado tatonyo.

Sudah tato dibuek, bagian tubuah nan ditato tadi dibarasiahan. Kudian diusok jo daun paku, nan tujuannyo untuak maadang radang nan parah. Biasonyo pola nan tadi ditato ka nampak sabagai bintiak-bintiak biru nan mambangkak. Dalam saari, biasonyo paradangannyo alah ilang. 

## Rujuakan


## Daftar pustaka

* 
*
Museum T. B Silalahi Center Sumatera Utara

**Museum T. B. Center Sumatera Utara** adolah sabuah museum nan talatak di Jalan DR. Term. Silalahi No. 88, Silalahi Pagar Batu, Balige, Kabupaten Toba Samosir, Sumatera Utara 22312.

## Museum T. B Silalahi Center
Museum T. B Silalahi ko diagiah namo Museum Jajak Langkah dan Sajarah T. B Silalahi nan jadikan pulo sabagai tampek untuak maagiah samangek calon generasi mudo untuak taruih maraiah cito-citonyo jo mancaliak pangalaman TB. Silalahi mulai dari ketek sabagai anak gubalo kabau sampai manjadi jendral.

Museum TB. Silalahi adolah sebuah badan nirbala nan ditagakkan dek Letnan TNI (Purn) Dr. Tiopan Bernhard Silalahi. Badan ko ditagakkan batujuan untuak manjago Budayo Batak dan mambantuak karakter masyarakaik Batak.

## Koleksi Musem T. B Silalahi Center
Museum ko adolah Museum Jajak Langkah T. B. Silalahi. Museum Jajak Langkah dan Sejarah T.B. Silalahi disabuik sabagai tampek motivasi. Museum ko ado koleksi surang nan barupo baju dinas, bintang jaso, tando kehormatan, kandaraan pribadi jo dinas, macam sanjato nan digunokan dek T. B. Silalahi jo kenang-kenangan dari panjuru dunia nan diagiah kapado T. B Silalahi.

Didalam ruangannyo ado panel-panel nan mancaritokan sajarah iduik T. B. Silalahi dan jalan karirnyo. Salain tu di ruangan ado alaik-alaik pribadinyo, co saragam sarato pangkek-pangkek katiko jadi militer, ado ijazah, baju katiko manjadi menteri, bangku sakolah katiko SR, oto dinas nan dulunyo digunokan katiko mammpin sabagai Menpan pado Kabinet Pambangunan VI, dan lainyo sabagainyo.

## Galeri

File:Front view of T.B. Silalahi Building, Batak Cultural Center.jpg
File:Portrait of a traditional Karo house in the T.B. Silalahi Center area.jpg
File:Ancient Batak statues on display at the T.B. Silalahi Museum.jpg
File:Natural scenery around T.B. Silalahi Center.jpg
File:Silhouette of Batak statue at T.B. Silalahi Center.jpg


## Rujuakan
Taman Nasional Siberut

**Taman Nasional Siberut** talatak di Pulau Siberut, Kabupaten Kepulauan Mentawai, Sumatra Barat. Taman Nasional nan punyo lueh sakitar 190.500 hektare iko ditetapkan malalui Surat Keputusan Menteri Kehutanan Nomor 407/Kpts-II/1993. Sabalumnyo taun 1981 pulau iko alah ditetapkan sabagai cagar biosfer malalui projek *Man and Biosphere* UNESCO.

Di Pulau Siberut tadapek 896 spesies tumbuhan kayu, 31 spesies mamalia, dan 134 spesies buruang. Tadapek pulo ampek spesies endemik primata nan tarancam punah. Kaampek spesies endemik tasabuik adolah siamang Mentawai (bilou, *Hylobates klossii*), lutung (joja, *Presbytis potenziani*), monyet Mentawai (simakobu, *Simias concolor*), jo beruk (bokoi, *Macaca pagensis*).

## Flora Taman Nasional Siberut
Hutan hujan nan menyalimuti pulau ko hampie 65 %. Hutan iko marupoan istana dek kahidupan flora jo fauna karano di pulau ko tasadio sumber makanan jo tampek tingga sarato jo hutan ko baguno sabagai pandukuang kahidupan tradisional masyarakaik Mentawai tarutamo sabagai obat-obatan tradisional.

## Fauna Taman Nasional Siberut
Binatang nan banyak ditamui disiko yaitunyo Hylobates klossii (Bilou atau Siamang Kerdil). Bilou marupoan jinih primata nan paliang terkenal di Mentawai. Sacaro anatomis tamasuak jinih ungko tatuo nan masih hiduik dengan bulu-bulu yang jarang bawarna hitam galok dan salapuik antaro jari keduo jo katigo. Pekik Bilou paling sederhana di antaro pekikan ungko, labiah panjang, dan bavariasi.
Bilou hiduik bakalompok nan tadiri dari induak jantan jo batino dengan anak-anaknyo nan alum gadang. Bilou tamasuak hewan monogami dengan ciek kaluarga rato-rato tigo sampai ampek individu, sadangkan jumlah anggota dalam ciek kalompok dapek mancapai 11 individu.

## Rujuakan
Danau Kaco

**Danau Kaco** adolah sebuah danau yang talatak di daerah Taman Nasional Kerinci Seblat, Desa Lembur, Kecamatan Gunuang Rayo, Provinsi Jambi. Aia dari danau ko bawarna janiah kabiruan sarupo kaco. Keindahan Danau Kaco ko layak untuak di nikmati bagi para pangunjuang. Pangunjuang bisa manjadikan danau ko sabagai tampek yang akan dikunjuangi katiko barado di Jambi.

## Legenda Danau kaco
manuruik carito secaro turun-temurun, kilauan yang datang itu dari intan titipan punyo para pemuda yang akan maminang anak padusi seorang Rajo yang banamo Rajo Gagak. anaknyo adolah urang yang paliang cantik.

Inyo banamo Napal Melintang. Manuruik carito legenda, kecantikkannyo bahkan mamikek hati ayahnyo sendiri. Rajo Gagakpun mambaok anaknyo lari, lalu maninggakan intan dari para pamuda di dasar danau.

Sampai kini, masyarakat banyak mampicayoi bahwa kilauan cahayo adolah intan dari paninggalan Rajo Gagak.

Pado dasarnyo, carito legenda ko babeda pandapek. Ado juo yang mampicayoi bahwa Rajo Gagak urang yang sarakah. Siapopun yang akan mamininang anaknyo diwajibkan maagiahkan harotonyo barupo ameh jo intan.

sayangnyo, dari kesarakahannyo mambuek anaknyo manjadi buruak. Sahinggo, anaknyo dibanamkan kadalam danau basamo saluruh harato yang diagiahkan dari laki-laki yang akan maminangnyo. Sajak itulah, danau ko berkilau cahayo.

## Lokasi Danau kaco
Lokasi danau kaco barado dikawasan Taman Nasional Kerinci Seblat, Desa lembur, Kecamatan Gunuang Rayo. Kalau dipetakan atau digambarkan, lokasi danau sarupo bak mutiara biru yang barado ditangah rimbunyo batang kayu rindang.

## Rute Menuju Danau Kaco
Dari kota, para pangunjuang harus melakukan pejalanan ka Sungai panuah yang bajarak 500 kilometer. Dari sinan, pejalanan dilanjuikkan ka Desa Lumpuah, kiro-kiro manggunokan wakatu 45 menit.

Dari Desa Lumpuah, bajalan katampek danau kaco dimulai. Untuak masuak Taman Nasional, para panjuang harus bajalan kaki melewati hutan salamo kurang labiah 4 jam.

Walaupun pejalannyo yang malelahkan, namun sagalonyo akan tabayiah katiko sampai di Danau Kaco ko. Pamandangan disekitar danau di kaliliangi oleh batang kayu yang rindang  dan udaronyo yang sajuak.

Pado malamnyo, keindahan Danau kaco mangkin rancak. apo lai, katiko pado bula purnamo. Cahayo bulan yang tarang , mambuek aia Danau Kaco labiah bacahayo. Pamandangannyo tampak sarupo cahayo gadang yang diarahkan ka langik. karano itulah, tampek ko dijadikan para pangunjuang sebagai tampek bakemah. 

## Rujuakan
Desi Anwar

**Desi Anwar** (lahia di Bandung, Jawa Barat, 11 Desember 1962; umua 56 tahun) adolah saurang presenter barito tanamo di Indonesia.

## Latar Belakang
Desi Anwar lahia dari pasangan Khaidir Anwar jo Wahidar, nan barasa dari Minangkabau. Ayahnyo barasa dari Lintau Buo, Tanah Datar, sadangkan ibunyo dari VII Koto Talago, Lima Puluh Kota. Kaduo orang tuonyo baprofesi sabagai akademisi jo ilmuwan. Ayahnyo seorang ahli sosiolinguistik nan pernah maaja salamo 20 tahun di Universitas London, Inggris.

## Karier
Desi mamulai kariernyo di RCTI, mambaokan acara berita *Seputar Indonesia*, *Nuansa Pagi*, *Buletin Siang* jo *Buletin Malam*. Karajo ko inyo lakoni sampai tahun 1999, sampai akhirnyo inyo mamutuihan untuak pindah ka situs portal berita Astaga.com. Pado tahun 2000, inyo kambali ka dunia redaksi televisi sarato bagabung jo stasiun barito pertamo di Indonesia, Metro TV. Di stasiun televisi itu, kini inyo manjabaik sabagai GM Marketing and Business Development. Sasakali Desi-pun tampil mambaokan acara di Metro TV, mode *Face to Face with Desi Anwar* jo *Economic Challenges with Desi Anwar*. Kini inyo bagabung sabagai jurnalis di CNN Indonesia nan resmi mengudara pado tanggal 17 Agustus 2015 nan tapek jo hari kemerdekaan Indonesia nan ka-70

Disampiang sabagai seorang jurnalis, Desi hobilo jo fotografi sarato jalan-jalan. Hobinyo itu inyo tuangkan dalam buku yang berjudul *A Romantic Journey: Notebook of A Traveller*.

## Penghargaan

* Tabloid Citra, Pembawa acara berita terbaik (1994 – 1997).
* Panasonic Award, Pembawa acara berita terbaik (1997 dan 1998).
* Asian Television Awards, kandidat Pembawa acara berita terbaik (1998).

## Referensi
Tingkuluak sapik udang

**Tikuluak sapik udang** adolah ragam tikuluak di babantuak salendang nan barasa dari nagari Padang Magek, Kecamatan Rambatan, Kabupaten Tanah Datar. Tikuluak sapik udang iko tadiri dari duo alai kain, kain sapik udang jo tilakuang. Kain sapik udang ditenun jo motif kotak-kotak ketek warno itam jo kapalo kain warno merah kudian diagiah banang ameh jo perak, kain saruang iko dipaduan jo sahalai tilakuang. 
## Caro malakekan
Caro mambueknyo yaitu kain saruang dilipek duo mamanjang, jo tilakuang dilipek ampek. Kudian kain tilakuang dilatakan di ateh kain saruang siap tu dilipek duo sainggo mukena ado di dalamnyo. Pado bagian salah satu ujuang saruang, tilakuang dielo sainggo nampak kalua. Kudian ujuang nan ado tilakuang tadi dilatakan sabalah kida jo sabalah kanan dibuek tanduak jo mamuta ujuan kain nan di balakang kapalo. Kain diputa sahinggo malilik ujuang sabalah kida tadi. Ujuang kidanyo dibuek sarupo bungo kabucubuang, sadangkan nan sabalah suok manyarupoi tanduak nan indak baitu panjang.

## Makna Filosofis
Dek karano umumnyo urang Minangkabau baragamo Islam, jiko alah masuak wakatu salat, tikuluak  dapek dipakai untuak kalangkapan salat. Bantuak carobong pado tutuik kapalo wanita tu malambangan jiko ado kaba baiak saliang baimbauan sarupo baralek. Jiko ado kaba buruak, sarupo kamatian tanpo diagiah tahu atau tahu dari urang lain maka wajik untuak datang.

## Rujuakan
Wawancara

**Wawancara** adoalah kagiatan maota nan tajadi antaro sorang atau labiah urang sabagai sumber kaba dari pawawancara. Tujuan dari wawancara adoalah untuak mandapekan data babantuak informasi nan tapek dari urang tapicayo. Wawancara tajadi jo caro panyampaian babarapo patanyoan dari pawawancara ka bakeh sumber kaba.

## Jinih-jinih wawancara
Diliek dari sisi palaksanaannyo wawancara dapek dibagi manjadi 3 yaitu :

* Wawancara bebas

Dalam wawancara bebas, pawawancara bebas mananyokan patanyoan nan bebas, tapi paralu manjadi paratian baso patanyoan itu taubuang jo data-data nan dituju. Jikok indak elok-elok, mangko patanyoan indak dapek dikandalikan.

* Wawancara tapimpin

Dalam wawancara tapimpin, pawawancara alah disiapkan patanyoan nan langkok lai jaleh.

* Wawancara bebas tapimpin

Dalam wawancara bebas tapimpin, pawawancara mangombinasikan wawancara bebas jo wawancara tapimpin. Dalam palaksanaannyo alah ado daftar patanyoan sacaro garih gadang.

## Langkah-langkah
Dalam melakukan wawancara ado langkah-langkah nan harus ditampuah supayo wawancara tasabuik dapek balangsuang lanca. Manuruik Sanapiah Faisal (Sugiyono, 2017:322) ado tujuah langkah dalam panggunoan wawancara untuak mangumpuan data kualitatif yaitu :

# Manantuan kapado siapo wawancara itu dilakukan
# Manyiapkan pokok-pokok masalah nan ka manjadi bahan rundiangan
# Maawali atau mambukak jalan untuak wawancara
# Malansuangkan jalannyo wawancara
# Mangkonfirmasi ikhtisar hasia wawancara dan mulai untuak maakhiri
# Mambuek hasia wawancara dalam catatan lapangan
# Maidentidikasi tindak lanjuik hasia wawancara nan alah didapek

## Rujuakan
Taman Nasional Tesso Nilo

**Taman Nasional Tesso Nilo** adolah sabuah taman nasional nan barado di provinsi Riau, Indonesia. Taman nasional iko diresmian pado 19 Juli 2004 dan mampunyoi lueh sakitar 38.576 hektare.

Kawasan nan masuak wilayah taman nasional iko adolah kawasan bekas Hak Pengusahaan Hutan (HPH) nan barado di Kabupaten Pelalawan dan Indragiri Hulu. Hinggo kini di sakalilingnya masih tadapek kawasan HPH.

Tadapek 360 jinih flora nan tagolong dalam 165 marga jo 57 suku, 107 jinih buruang, 23 jinih mamalia, tigo jnih primata, 50 jinih ikan, 15 jinih reptilia dan 18 jinih amfibia di satiok hektare Taman Nasional Tesso Nilo. Tesso Nillo iko adolah salah ciek siso hutan dataran rendah nan manjadi tampek tingga dek 60-80 ikua gajah sarato marupoan kawasan konservasi gajah.

Sapotong jalan punyo PT. Riau Andalas Pulp and Paper mambalah taman nasional iko. Dilaporkan bahwa pemerintah provinsi barancana untuak mamutuih jalan iko bia dapek mangurangi kagiatan pambalakan lia (*illegal logging*).

## Rujuakan


## Pranala lua
** Situs WWF untuk Tesso Nilo 
** WWF Sambut Gembira Pencanangan Taman Nasional Tesso Nilo 
** Jerman Desak Pelestarian Tesso Nilo 
*  "Hutan bekas HPH disahkan menjadi Taman Nasional Tesso Nilo" , *Berita Bumi*, 12 Agustus 2004
*  "WWF: Penetapan taman nasional baru di Indonesia sebagai "Gift to the Earth"" , *Berita Bumi*, 1 Desember 2004
*  "Jalan ke Taman Nasional Tesso Nilo Akan Diputus", *[[Detikcom]]*, 12 Januari 2006
* Taman Nasional Tesso Nilo (TNTN)  , *[[Rizki Khaizir]]*, 13 Desember 2011
Taman Nasional Way Kambas

**Taman Nasional Way Kambas** adolah taman nasional nan diparuntuakan untuak malinduangi gajah nan barado di daerah Lampung tapeknyo di Kecamatan Labuhan Ratu, Lampung Timur, Indonesia. Salain di Way Kambas, sakolah gajah (Pusat Latihan Gajah) bisa juo ditamui di Minas, Riau. Gajah Sumatra (Elephas maximus sumatranus) nan hiduik di kawasan iko samakin bakurang jumlahnyo. Taman Nasional Way Kambas dibangun pado taun 1985 nan marupoan sakolah gajah partamo di Indonesia. Tampek ko partamo nyo banamo Pusat Latihan Gajah (PLG) namun samanjak babarapo tahun tarakhir ko namonyo barubah manjadi Pusat Konservasi Gajah (PKG) nan diharapkan dapek manjadi pusat konservasi gajah dalam penjinakan, pelatihan, perkembangbiakan jo konservasi. Hinggo kini ko PKG ko alah malatiah sakitar 300 ikua gajah nan alah diseba k saluruah panjuru Tanah Air. Di Way Kambas tadapek pulo International Rhino Foundation yang batugas manjago spesies badak bia indak tarancam punah.

## Flora jo Fauna

Di Taman Nasional Way Kambas iko tadapek hewan nan hampia punah di antaronyo Badak sumatera, Gajah Sumatra, Harimau sumatera, Mentok Rimba, Buaya sepit. Untuak tanaman banyak ditamuan Api-api, Pidada, Nipah, pandan. Di bagian pasisia Taman Nasional Way Kambas nan barawa acok juo ditamuan babagai jinih buruang antaro lain Bangau Tongtong, Sempidan Biru, Kuau raja, Burung Pependang Timur, dan beberapa burung lainnya.

## Rujuakan

## Pranala lua

* informasi di situs Departemen Kehutanan 
* Situs Resmi Taman Nasional Way Kambas 
* Lampung Helau
Edward Said

**Edward Said** (; , **; ) adolah surang pamikia jo pangajar Amerika Sarikat nan bakaturunan Palestina. Inyo tanamo subagai surang failasuf nan ikuik maritinsi bidang pamikiran pascakolonialisme.

Said lahia jo gadang di Yerusalem dan Kairo nan diduduaki dek Inggirih. Inyo pindah ka Amerika untuak kuliah di Princeton jo Harvard. Mulai tahun 1963, inyo mangaja pabandiangan sastra di Columbia di New York.

Said tanamo dek bukunyo nan tabik pado tahun 1978, *[[Orientalism (buku)|Orientalism]]*. Dalam buku iko, Said manganalisis aspek-aspek budayo nan manjadi dasar pamikiran orientalis Dunia Barat taadok Dunia Timur. Manuruik Said, orientalisme indak dapek lapeh dari ciri-ciri masyarakat imperial nan marupoan aka jadinyo. Karya ko ditulis manggunoan pamahaman Said dalam bidang sastra kolonial, teori sastra, jo pascastrukturalisme.

Salain itu, Said banyak manabikkan buah pikiran dalam bidang budayo, sastra, musik, jo politik. Inyo mandukuang perjuangan pandirian nagara Palestina nan badaulaik sarato kasataraan hak politik jo asasi manusia untuak rakyat Palestina nan barado di bawah panduduakan Israel. Inyo wafat di New York dek sabab panyakik leukemia pado tahun 2003. 

## Rujuakan
### Bibliografi

* 
* 
* 
* 
* 
* 
* 
* 
* 
* 
* 

## Pautan lua

* The Edward Said Archive
* 
*
In the Mood for Love

***In the Mood for Love*** adolah sabuah film drama Hong Kong tahun 2000 nan ditulis, diproduksi, sarato disutradari dek Wong Kar-wai. Film ko mancaritoan kisah surang laki-laki (Tony Leung) jo padusi (Maggie Cheung) nan disalingkuahi dek pasangan masiang-masiang dan saliang jatuah cinto satu samo lain. 

*In the Mood for Love* diputa buek kali partamo pado Festival Film Cannes 2000. Pado festival itu, film ko dinominasikan untuak Palme d'Or dan Tony Leung mandapek Aktor Terbaik; aktor Hong Kong partamo nan mandapek pangaragoan ko. 

Film ko dianggap subagai salah satu film nan paliang rancak supanjang maso dan karya nan utamo dalam sinema Asia. Pado survei tahun 2016 nan diadoan dek BBC, *In the Mood for Love* tapiliah manjadi film terbaik nan kaduo pado abaik ka-21 dek 177 urang kritikus film dari sarato alam. 

Film ko adolah bagian kaduo dari satu tetralogi nan indak rasmi, basamo *[[Days of Being Wild]]* (1990) *[[2046 (film)|2046]]* (2004), jo *Blossoms* (2020).

## Watak
* Maggie Cheung subagai Su Li-zhen (Ny. Chan)
* Tony Leung subagai Chow Mo-wan
* Siu Ping Lam subagai Ah Ping
* Rebecca Pan subagai Ny. Suen, tuan rumah pasangan Chan
* Kelly Lai Chen subagai Tn. Ho, majikan Su Li-zhen
* Joe Cheung subagai laki-laki nan tingga di apartemen Tn. Koo
* Chan Man-Lei subagai Tn. Koo, tuan rumah pasangan Chow Mo-Wan
* Chin Tsi-ang subagai *[[amah]]* (pambantu rumah tangga)
* Roy Cheung subagai Tn. Chan (suaro sajo)
* Paulyn Sun subagai Ny. Chow (suaro sajo)

## Di laya leba
*In the Mood for Love* mandapek HK$8,663,227 salamo ditayangan di Hong Kong. Pado 2 Februari 2001, film ko mulai tayang di bioskop-bioskop di Amerika Sarikat, dan mandapek $113,280 ($18,880 di tiok bioskop) pado pakan partamo. Film ko salasai tayang di Amerika salapeh mandapek pandapatan kumuah sabanyak $2,738,980. Total pandapatan kumuah laya leba di saluruah dunia mancapai US$12,854,953.

Film ko alah ditabikkan dalam versi DVD jo Blu-ray dek Criterion Collection, nan marilis versi nan alah dipelokkan di Amerika pado tahun 2016.

## Tanggapan

Di Rotten Tomatoes, *In the Mood for Love* mandapek rating 90% dari 125 tinjauan. Manuruik situs web tu, film ko adolah sabuah "[drama] romantis nan indak banyak dikataui, manampilan aktor utamo nan baparan elok sacara visual dan manggugah parasaan." Di Metacritic, film ko mandapek nilai 85 dari 100, badasarkan 28 kritikan, manunjuakkan "pujian nan disatujui luas". Roger Ebert dari *[[Chicago Sun-Times]]* maagiahnyo tigo dari ampek bintang dan mamujinyo subagai satu "kisah nan panuah dek cinto nan indak tapanuahi". Elvis Mitchell di *[[The New York Times]]* manyabuiknyo subagai "salah satu film nan paliang elok pado tahun ko". Pter Walker di *[[The Guardian]]* manyabuik film ko subagai film nan paliang inyo suko, dan manggambarannyo sabagai film nan dapek maagiah "refleksi nan manggugah raso pado dasar-dasar kehidupan... bukan sajo satu film tantang cinto, tapi juo tantang pangkhianatan, kasampatan nan tabuang, kenangan, kajamnyo wakatu, kesepian..."

## Rujuakan

## Pautan lua

* 
* 
* 
* 
* 
* 
*''In the Mood for Love: Haunted Heart'' an essay by Steve Erickson at the Criterion Collection
Taman Nasional Bunaken

**Taman Nasional Bunaken** adolah taman lauik nan barado di Sulawesi Utara, Indonesia. Taman iko talatak di Segitiga Terumbu Karang, manjadi habitat dek 390 spesies tarumbu karang sarato jo babagai spesies ikan, moluska, reptil jo mamalia laut. Taman Nasional Bunaken marupoan pawakilan ekosistem lauik Indonesia, maliputi padang rumput laut, terumbu karang jo ekosistem pantai.

Taman nasional iko didirian pado taun 1991 nan maliputi wilayah salueh 890.650 km². 97% dari taman nasional iko marupoan habitat lauik, samantaro 3% sisonyo marupoan daratan, maliputi limo pulau: Bunaken, Manado Tua, Mantehage, Naen jo Siladen.

## Flora jo fauna
Taman Nasional Bunaken punyo ekosistem tarumbu karang nan sangaik kayo. Tadapek sakitar 390 spesies tarumbu karang di wilayah iko. Spesies alga nan dapek ditamui di Taman Nasional Bunaken adolah Caulerpa, Halimeda jo Padina, samantaro spesies rumpuik lauik nan banyak ditamui adolah Thalassia hemprichii, Enhallus acoroides, jo Thalassaodendron ciliatum. Taman Nasional Bunaken mampunyoi babagai spesies ikan, mamalia laut, reptil, burung, moluska jo mangrove. Sekitar 90 spesies ikan tingga di perairan wilayah iko.

Di daratan, pulau iko kayo akan Arecaceae, sagu, woka, silar jo kelapa. Salain itu, Taman Nasional Bunaken mampunyoi spesies binantang nan tingga di daratan, sarupo rusa jo kuskus. Hutan mangrove di taman ko manjadi habitat dek kapitiang, lobster, moluska sarato jo buruang lauik.

## Kagiatan manusia
Di wilayah iko, tadapek 22 desa dengan jumlah panduduak sakitar 35.000 jiwa. Kabanyakan dari panduduak ko bakarajo sabagai nalayan atau patani karambia, ubi jala, pisang jo rumpuik lauik untuak diekspor, samantaro sabagian lainnyo bakarajo sabagai pamandu, bakarajo di *cottage* dan nakhoda kapal.

Pariwisata di wilayah iko taruih dikambangkan. Antaro taun 2003 hinggo 2006, jumlah pangunjung di Taman Nasional Bunaken mancapai 32.000 hinggo 39.000 jiwa, dengan 8-10.000 di antaranyo marupakan turis asiang.

## Konservasi jo ancaman
Taman Nasional Bunaken sacaro resmi didirian pada taun 1991 dan marupoan salah ciek taman lauik partamo Indonesia. Pado taun 2005, Indonesia mandaftarkan taman nasional iko kapado UNESCO untuak dimasuakan kadalam Situs Warisan Dunia. Meskipun punyo status taman nasional dan mandapek pandanaan nan cukuik, taman iko mangalami degradasi ketek akibaik panambangan tarumbu karang, karusakan akibaik jangkar, panggunaan bom jo sianida katiko manyalam untuak manangkok ikan. World Wildlife Fund (WWF) maagia bantuan konservasi sabagai bagian dari "*Sulu Sulawesi Marine Eco-region Action Plan*". Konservasi meliputi patroli, yang berhasil mangurangi panggunoan bom dalam manangkok ikan.

## Rujuakan

## Pranala lua

* Keindahan Surga di Taman Nasional Bunaken 
* Dewan Pengelolaan Taman Nasional Bunaken
* Reef Rehabilitation Project on Bunaken  by Seacology
Tekat

**Tekat** adolah kain bahias bordir atau sulaman nan tanamo di Riau. Tekat dibuek untuak bahan pakaian, mulai dari tuduang (panutuik kapalo), hiasan pakaian, hiasan palaminan, hiasan tampek tidua, dsb. Karajinan tekat masih ado inggo kini, tarutamo di Riau.

## Jinih
Ado banyak jinih tekat. Manuruik proses mambuek, di antaronyo ado tekat kasut, tekat tanah, jo tekat kelingkan.

Tekat kasut adolah suatu jinih tenunan nan manggunoan karateh taba bamotif. Tekat jinih iko ditanunkan pado kain baludru. Karateh taba baguno sabagai pola. Pado karateh itulah ditekatkan bahan tatantu, takah banang ameh atau banang perak.

Tekat tanah adolah jinih tekat tanpa bahan karateh taba. Proses maagiah tekat dilakuan langsuang pado kainnyo. Mode caro baitu, coraknyo lansuang digambaran pado kain tasabuik.

Tekat kelingkan adolah tekat nan dibuek jo bahan kelingkan nan ditekatkan di ateh kain baludru. Kalaupun ado bahan lain nan digunoan, biasonyo indak banyak. Contoh hasil tekat kelingkan adolah tuduang *mantur* jo selendang.

## Rujuakan
Layla

"**Layla**" () adolah sabuah lagu nan ditulis dek Eric Clapton jo Jim Gordon. Lagu ko asalnyo dikaluaan dek band *[[blues rock]]* Clapton jo Gordon Derek and the Dominos subagai bagian dari album studio satu-satunyo, *[[Layla and Other Assorted Love Songs]]* (November 1970). Musiknyo yang saliang kontras dikataui dibuek sacaro tapisah dek Clapton jo Gordon. Bagian piano juo dikataui dibuek dek Rita Coolidge, pasangan Gordon pado maso tu.

Lagu ko tainspirasi dari kisah cinto nan barasa pado abaik ka-7 di Arabia nan manjadi dasar dari carito Laila jo Majnun dek panyaia Persia abaik ka-12 Nizami Ganjavi. Ian Dallas maagiah buku carito ko pado Clapton, nan bapangaruah pado dirinyo sacaro kuek, dek sebab caritonyo tantang surang mudo nan jatuah cinto pado surang gadih mudo nan rancak, tapi kasudahannyo manjadi gilo dek sabab indak dapek mangawini si gadih. Lagu ko tapangaruah pulo dek cinto Clapton nan batapuak subalah tangan pado Pattie Boyd, nan pado maso tu adolah istri dari kawannyo sasamo pamusik George Harrison dari the Beatles. Clapton jo Boyd kudian bajodoh pulo.

"Layla" indak cukuik barasia pado maso awal dikaluakan, namun kudian dipuji sacara luas subagai salah satu lagu *rock* nan paliang lamak supanjang maso. Duo versi dari lagu ko alah mamuncak-i tangga lagu: versi tahun 1972 jo versi kaduo tahun 1992 (nan indak bakoda piano) dari pasambahan akustik *[[MTV Unplugged|Unplugged]]* dek Clapton. Pado tahun 2004, "Layla" diuruikkan pado nomor ka-27 pado Daftar 500 Lagu nan Paliang Rancak Supanjang Maso versi *[[Rolling Stone]]*. Versi akustik dari "Layla" mamanangan Pangaragoan Grammy untuak Lagu Rock Paliang Rancak pado tahun 1993.

## Rujuakan

### Daftar pustaka

*
*
* 
*
*
*
*
*
*
*
Jilatang

**Jilatang** adoalah jenis tumbuhan perdu yang baracun, bantuak yo indak murah dikenali karano mirip dengan berbagai macam perdu atau samak yang ado di daerah tropis. Jiko bagian tumbuhan iko kanai badan mako mambuek gata-gata, radang, bengkak, luka sampai infeksi. Dalam masyarakaik Minangkabau, Jilatang diartikan sabagai karakter atau parangai yang mambuek masalah ditangah-tangah masyarakaik. Saketek banyak tindakan yang dilakukan mabuek urang sakitar yo berang.

Dalam silek jilatang digunoan untuak sanjato kondisi tertentu. Sakiro yo tadapek tigo jenis jilatang yang digunoan sabagai sanjato :

* Jilatang Ayam yaitu jenis jilatang yang mambuek gata-gata, bangkak-bangkak. Dalam silek digunoan untuak sabagai efek jera, tidak sampai menderita. Jenis jilatang ko murah didapek didaerah belukar dan untuak maureh panyakik dari jilatang bisa manggunoan minyak karambia.Jilatang Api
* Jilatang Api disabuik pulo jilatang gajah, yang mambuek efek labiah parah dari jilatang ayam. Sabab manganduang gatah yang mambuek bangkak jo paradangan. Bagian tubuah yang takanai akan taraso peradangan dan agek saraso api. Disabuek jilatang gajah karano daun yang leba
* Jilatang Harimau yaitu jilatang yang mambuek luko lecet dan rasa gata angek pado kulik yang manyababkan infeksi. Pado perguruan silek tertentu, jilatang harimau dijadikan untuak manghukum muriek yang indak mamatuhi aturan misal bacakak

## Rujuakan
Musajik Raya Nanggalo

**Musajik Raya Nanggalo** atau disabuik juo  **Musajik Raya Surau Gadang** adolah musajik nan talatak di tapi Batang Kuranji di Kelurahan Surau Gadang, Kecamatan Nanggalo, Kota Padang, Sumatra Barat, Indonesia.

Musajik iko mulai dibangun pado tahun 1911 jo arsitektur bercorak Minangkabau sarato Arab. Namun baitu, bangunan nan ado kini ko adolah hasil pelokan nan dikarajoan pado tahun 1989 nan maikuikan arsitektur modern kini ko. Kini ko salaian digunoan untuak ibadah umaik Islam , muasajik ko juo digunoan sabagai tampek baraja agamo jo pasantren kilat ramadhan dek anak-anak sakola.

## Sijarah
Musajik nan tanamo jo Musajik Raya Surau Gadang iko mulai dibangun pado tahun 1911. Patamo kali dibangun musajik iko punyo arsitektur barupo papaduan antaro arsitektur Arab jo Minangkabau, karano pado saat itu salain urang panggaleh Arab, di Padang juo banyak tingga urang cadiak Minang nan pai baraja di negeri Arab, sahinggo corak Arab baitu lakek di masarakaik. Pambangunan musajik iko dikarajoan manggunokan sistem pasak, yaitu pola bangunan nan indak manggunokan paku pado satiok sambuangan kayu. Dindiangnyo dibuat taba, kiro-kiro 25 cm, samantaro pintu-pintunyo tabuek dari kayu ulin nan taba pulo.

Babarapo tahun manjalang kemerdekaan, Belanda samakin acok manyarang urang pribumi, tamasauak di Padang. Katiko Balando manyarang kawasan Nanggalo, masarakaik pai mangungis manyalamatkan diri ka musajik iko, sahinggo fungsi musajik iko juo sabagai tampek patahanan masaraiak dari sarangan balando. Salain itu, di musajik iko juo diadokan acara panikahan ataupun rapek adat atau rapek nagari. 

### Renovasi
Dikaranokan bangunan musajik banyak nan rusak sarato indak cukuik manampuang jamaah, pado tahun 1989 musajik iko dibongkar untuak dibangun baliak manjadi duo lantai. Namun di saat renovasi ko bantuak asli musajik iko diganti. Ornamen musajik raya nanggalo ko kini kental jo nuansa modern jo lantai sarato dinding pakai marmer. 

## Rujukan

; Catatan kaki

; Daftar pustaka

*
Plakat Panjang

**Plakat Panjang** marupoan parnyataan pamarintah kolonial Belanda ka masyarakat Minangkabau pado tangga 25 Oktober 1833 di Padang nan baisi larangan baparang di wilayah Minangkabau. Parjanjian iko diwakili dek Van Sevenhoven jo Jendral Mayor Riestz dari pihak Belanda.

## Isi
Isi parnyataan iko adolah larangan parang adat, parang batu, jo parang dek dandam. Di dalam pernyataan, pemerintah Belanda manyabuik ka mahukum nagari nan mamulai bacakak. Isi kaduo yakni larangan residen atau para pejabat Belanda ikuik campua dalam pamarintahan nagari, tetapi kok tajadi tindak pidana mako ka diadili dek pangadilan Belanda. Katiga parnyataan tasabuik baisi tantang pangulu atau pamimpin di Minangkabau kak diangkek manjadi wakia pamarintah Belanda dengan imbalan gaji dari pamarintah. Isi kaampek yakni masyarakajik ka dilindungi sapanuahnyo dek pamarintah. Tarakhia, baisi tantang indak ka ado lai pamungutan pajak, tetapi masyarakaik Minang dimintak untuak mampaluek pananaman kopi.

Setelah dikluannyo parjanjian iko, parlawanan rakyat mulai bakurang. Namun, nyantonyo hal iko hanyo taktik Belanda samato, sahinggo pacah baliaklah Parang Padri.

## Rujuakan
Sohibul Iman

**H. Muhammad Sohibul Iman, Ph.D.** (

lahia di Tasikmalaya, Jawa Barat, 5 Oktober 1965; umua 53 tahun

) adolah salah satu politikus Indonesia dari Partai Keadilan Sejahtera. Kini ko inyo manjabek sabagai Presiden Partai Keadilan Sejahtera sajak 10 Agustus 2015. Sohibul adolah Wakil Ketua DPR-RI periode 2013-2014, menggantian Anis Matta nan maundurkan diri lantaran manjadi Presiden PKS manggantian Luthfi Hasan Ishaaq nan tasanduang kasus korupsi.
Inyo maraih gala S1 sampai S3 di Japang, walaupun Inyo sempat bakuliah hinggo semester 3 di Institut Pertanian Bogor. Inyo parnah talibek di banyak organisasi, diantaronyo ISTECS (Institute for Science and Technology Studies), YPNF (Yayasan Pendidikan Nurul Fikri), HSF (Hokuriku Scientific Forum), MITI (Masyarakaik Ilmuwan dan Teknolog Indonesia), YIT (Yayasan Inovasi Teknologi).
Sajak 2005, Sohibul mandapek amanah sabagai Katua DPP PKS Bidang Ekuintek (Ekonomi, Keuangan, Industri, dan Teknologi).

## Rujuakan
Lintau

**Lintau** atau **Lintau nan Sombilan Koto** adolah sabuah wilayah di Luak Tanah Data. Lotaknyo di antagho timur Batusangkau, selatan Pikumbuah, jo utara Sijunjuang. Sosuai jo namo o, ado sombilan nogoghi nan manjadi bagian daghi Lintau: limo nogoghi nan di ateh jo ompek nogoghi nan di boghuah. Nan limo nogoghi di ateh naomonyo nogoghi Topi Selo, Lubuok Jantan, Tanjuong Bonai, Balai Tongah, jo Batu Bulek nan kini masuak ka dalam Kecamatan Lintau Buo Utara. Sadangkan ompek nogoghi di boghuah namonyo nogoghi Toluak, Pangian, Buo, jo Tigo Jangko nan kini masuak ka Kecamatan Lintau Buo. 

Panamoan nogoghi di ateh jo di boghuah adolah dek posisi geografis daerah o. Limo nogoghi di ateh lotak o pado dataran nan tenggi, sadangkan ompek nogoghi di boghuah lotak o di dataran ghondah nan dateu je eh daerahnyo.  

Pado zaman ghajo-ghajo Pagaruyuang, nogoghi Buo manjadi tompek asa jo duduok Ghajo Adaik, ciek daghi Ghajo nan Tigo Selo.

## Nogoghi
Nan disabuik jo Lintau biasonyo adolah nogoghi-nogoghi nan ko:
* Balai Tangah (Balai Tongah)
* Batu Bulek
* Lubuak Jantan (Lubuok Jantan)
* Tanjuang Bonai (Tanjuong Bonai)
* Tepi Selo (Topi Selo)
* Buo
* Pangian ·
* Taluak (Toluak)
* Tigo Jangko 

## Rujuakan

### Daftar pustaka
*